2014.gada 7.janvārī Rīkojums Nr. 8

Rīgā (prot. Nr. 1 13.§)

**Grozījumi Ministru kabineta 2010.gada 4.augusta rīkojumā Nr.450**

**"Par valsts īpašuma objekta Rencēnu ielā 5, Rīgā, nodošanu privatizācijai"**

Izdarīt Ministru kabineta 2010.gada 24.septembra rīkojumā Nr.450 "Par valsts īpašuma objekta Rencēnu ielā 5, Rīgā, nodošanu privatizācijai" (Latvijas Vēstnesis, 2010, 124.nr.) šādus grozījumus:

1. Izteikt 1.punktu šādā redakcijā:

"1. Saskaņā ar likuma "Par valsts un pašvaldību īpašuma objektu privatizāciju" 12.panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts īpašuma objektu – nekustamo īpašumu (nekustamā īpašuma kadastra Nr. 0100 121 1232), kas sastāv no zemesgabala 3456 m2 platībā (zemes vienības kadastra apzīmējums 0100 121 1232), Rencēnu ielā, Rīgā, un uz tā esošām sešām būvēm (būvju kadastra apzīmējumi 0100 121 1232 001, 0100 121 1232 002,0100 121 1232 003, 0100 121 1232 004, 0100 121 1232 005 un 0100 121 1232 006) Rencēnu ielā 5, Rīgā."

2. Svītrot 2.punktu.

3. Izteikt 4.punktu šādā redakcijā:

"4. Finanšu ministrijai likumā noteiktajā kārtībā nodot un Privatizācijas aģentūrai pārņemt zemesgabalu (zemes vienības kadastra apzīmējums 0100 121 1232) Rencēnu ielā, Rīgā, savā valdījumā, sastādot attiecīgu pieņemšanas un nodošanas aktu."

4. Svītrot 6.punktu.

5. Aizstāt 7.punktā vārdu "latos" ar vārdu "*euro*".

Ministru prezidents Valdis Dombrovskis

Ekonomikas ministrs,

vides aizsardzības un

reģionālās attīstības ministra

pienākumu izpildītājs Daniels Pavļuts